Olav Fjell

Olav Fjell (født 28. juni 1951 i Bardu i Troms) var konsernsjef i Hurtigruten fra 2007 til 2012.  Han var konsernsjef i Statoil fra 1999 til 2003.

Fjell er utdannet siviløkonom ved Norges Handelshøyskole i Bergen (1975), og har examen artium samt befalsskolen for infanteriet i Sør-Norge.

Han startet sin yrkeskarriere som økonom i Kongsberg Våpenfabrikk i 1975 og var administrerende direktør da han fratrådte i 1987. Deretter hadde han en sammenhengende ansettelsesperiode i Bergen Bank, DnB, og til slutt i Postbanken som administrerende direktør til han ble hentet til Statoil i 1999. Fjell fikk med seg en etterlønnsavtale på opp mot 40 millioner kroner, da han måtte gå fra stillingen som konsernsjef i Statoil.

Fra 2004 til 2006 var Fjell strategisk og finansiell rådgiver i First Securities.  Deretter var han konsernsjef i Lindorff fram til september 2007.

Fjell har hatt flere styreverv. Blant annet var han styreformann i NSB fra 2000, men gav fra seg vervet samtidig som han måtte gå av som konsernsjef i Statoil i 2003. Han har vært styreleder i Eastern Drilling, Lindorff Group AB og er styremedlem i Statkraft. Pr 2010 er han styreleder i det Fredriksen-dominerte supplyrederiet Deep Sea Supply (DESS), notert på Oslo Børs. Fra 2012 er han styreleder i matforskningsinstituttet Nofima.

Referanser

Eksterne lenker 
 Dagens Næringsliv om Iran-skandalen: De ansattes hvite-bok 
 imarkedet.no: Inkasso for Olav Fjell
 Dagbladet: Fjell kan bli fratatt 30 mill

Norske konsernsjefer
Personer tilknyttet Kongsberg Våpenfabrikk
Personer tilknyttet Statoil
Personer tilknyttet Vy
Personer tilknyttet Hurtigruten
Norske siviløkonomer fra NHH
Personer fra Bardu kommune
Medlemmer av Norges Tekniske Vitenskapsakademi
Fødsler i 1951
Artikler i sjøfart-prosjektet